Arvonlisäveron laskukaava on yksinkertaisuudessaan:
Arvonlisäveron määrä = veron peruste x sovellettava verokanta / 100
Jos laskukaava ei vielä avaa asiaa suuntaan tai toiseen, ei hätää! Käytännössä palveluntuottajan, kuten yrittäjän tai kevytyrittäjän tulee huomioida hinnoittelussaan arvonlisävero lisäämällä veron euromäärä laskun loppusummaan. Suomessa yleinen arvonlisäverokanta on 24 prosenttia. Se kattaa suurimman osan tarjotuista palveluista. Alennettu, eli 14 prosentin verokanta, on puolestaan käytössä elintarvikkeissa, rehuissa sekä ateria- ja ravintolapalveluissa. 10 prosentin alennettu verokanta kattaa muun muassa lääkkeet, kirjat, liikuntapalvelut, elokuvanäytökset, viihde- ja kulttuuritilaisuuksien sisäänpääsyn, henkilökuljetuksen, televisio- ja yleisradiotoiminnasta saadut korvaukset sekä majoituspalvelut.